CELEX: 62007TA0132
Language: fi
Date: 2011-07-12 00:00:00
Title: Asia T-312/07: Unionin yleisen tuomioistuimen tuomio 12.7.2011 — Fuji Electric v. komissio (Kilpailu — Kartellit — Kaasueristeisiä kytkinlaitteita koskevien hankkeiden markkinat — Päätös, jolla todetaan EY 81 artiklan ja ETA-sopimuksen 53 artiklan rikkominen — Markkinoiden jakaminen — Näyttö kilpailusääntöjen rikkomisesta — Kilpailusääntöjen rikkomista merkitsevästä toiminnasta vastuuseen joutuminen — Kilpailusääntöjen rikkomisen kesto — Sakot — Lieventävät seikat — Yhteistyö)

27.8.2011   
            
            
               FI
            
            
               Euroopan unionin virallinen lehti
            
            
               C 252/31
            
         Unionin yleisen tuomioistuimen tuomio 12.7.2011 — Fuji Electric v. komissio
   (Asia T-312/07) (1)
   
   (Kilpailu - Kartellit - Kaasueristeisiä kytkinlaitteita koskevien hankkeiden markkinat - Päätös, jolla todetaan EY 81 artiklan ja ETA-sopimuksen 53 artiklan rikkominen - Markkinoiden jakaminen - Näyttö kilpailusääntöjen rikkomisesta - Kilpailusääntöjen rikkomista merkitsevästä toiminnasta vastuuseen joutuminen - Kilpailusääntöjen rikkomisen kesto - Sakot - Lieventävät seikat - Yhteistyö)
   2011/C 252/72
   Oikeudenkäyntikieli: englanti
   
      Asianosaiset
   
   
      Kantaja: Fuji Electric Co. Ltd (aikaisemmin Fuji Electric Holdings Co. Ltd, jolle Fuji Electric Systems Co. Ltd:n oikeudet ovat siirtyneet) (Kawasaki, Japani) (edustajat: solicitor P. Chappatte ja solicitor P. Walter)
   
      Vastaaja: Euroopan komissio (asiamiehet: aluksi F. Arbault, sitten X. Lewis, J. Bourke ja F. Ronkes Agerbeek, ja lopuksi N. Khan ja F. Ronkes Agerbeek, avustajanaan barrister J. Holmes)
   
      Oikeudenkäynnin kohde
   
   Vaatimus kumota osittain EY 81 artiklan ja ETA 53 artiklan mukaisesta menettelystä 24.1.2007 tehty komission päätös C(2006) 6762 lopullinen (asia COMP/F/38.899 — Kaasueristeiset kytkinlaitteet) ja vaatimus alentaa Fuji Electric Holdingsille ja Fuji Electric Systemsille määrättyjä sakkoja.
   
      Tuomiolauselma
   
   
               1)
            
            
               EY 81 artiklan ja ETA 53 artiklan mukaisesta menettelystä 24.1.2007 tehdyn komission päätöksen C(2006) 6762 lopullinen (asia COMP/F/38.899 — Kaasueristeiset kytkinlaitteet) 1 artiklan h kohta ja 2 artiklan d kohta kumotaan siltä osin kuin niissä todetaan, että Fuji Electric Systems Co. Ltd:ia, jonka oikeudet ovat siirtyneet Fuji Electric Co. Ltd:lle, voidaan pitää itsenäisesti vastuullisena kilpailusääntöjen rikkomisesta vuoden 2000 syyskuun ja 30.6.2001 väliseltä ajalta tai siltä osin kuin ne perustuvat tällaiseen toteamukseen.
            
         
               2)
            
            
               Fuji Electricille, aikaisemmin Fuji Electric Holdings Co. Ltd, jolle Fuji Electric Systemsin oikeudet ovat siirtyneet, määrätään päätöksen C(2006) 6762 lopullinen 2 artiklan d kohdassa 2 200 000 euron sakko.
            
         
               3)
            
            
               Euroopan komissio velvoitetaan vastaamaan neljäsosasta Fuji Electricin oikeudenkäyntikuluista ja se vastaa neljäsosasta omista oikeudenkäyntikuluistaan.
            
         
               4)
            
            
               Fuji Electric vastaa kolmesta neljäsosasta omista oikeudenkäyntikuluistaan ja se velvoitetaan vastaamaan kolmesta neljäsosasta komission oikeudenkäyntikuluista.
            
         
      (1)  EUVL C 140, 23.6.2007.